Diari Oficial de la Generalitat Valenciana


Sumari del DOGV 5758, del 08-05-2008 (2008/4536)

Bases de la convocatòria per a proveir, en propietat, mitjançant concurs, una plaça de tècnic d'administració general (director del departament tècnic).
--------------------------------------------------------------------------------------------------------------------------------------------------------

### Dades del document

Número de DOGV
:   5758

Data del DOGV
:   08-05-2008

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2008/4536


Data del document
:   25-03-2008

Organisme emissor
:   Ajuntament de Benifaió

Tipus de document
:   Convocatòria

Descriptors 

:   * Benifaió
    * funcionari
    * concurs administratiu
    * administració local
    * professió administrativa

Bases de la convocatòria per a proveir, en propietat, mitjançant concurs, una plaça de tècnic d'administració general (director del departament tècnic). [2008/4536]  
Es fa públic que la Junta de Govern Local, en sessió celebrada el dia 5 de març de 2008, ha acordat aprovar les següents:  
Bases que han de regir la convocatòria per a proveir, en propietat, per mitjà del sistema de concurs, una plaça de tècnic d'administració general (director del departament tècnic) vacant en la relació de llocs de treball de l'Ajuntament de Benifaió.  
Primera. Normativa aplicable  
La convocatòria es regirà, en el que no establixen estes bases, pel que establix la Llei 7/2007, de 12 d'abril, d'Estatut Bàsic de l'Ocupació Pública; la Llei 7/85, de 2 d'abril, Reguladora de les Bases del Règim Local; Reial Decret Legislatiu 781/86, de 18 d'abril; Llei 30/84, de 2 d'agost, de Mesures per a la Reforma de la Funció Pública i les seues modificacions posteriors; Decret Legislatiu de 24 d'octubre de 1985, pel qual s'aprova el Text Refós de la Llei de la Funció Pública Valenciana; Reial Decret 896/1991, de 7 de juny; Decret 33/1999, de 9 de març, del Govern Valencià, pel qual s'aprova el Reglament de Selecció, Provisió de Llocs de Treball i Carrera Administrativa del Personal comprés en l'àmbit d'aplicació de la Llei de Funció Pública Valenciana; Reial Decret 364/1995, de 10 de març, i la resta de disposicions legals vigents en la matèria. La convocatòria, bases, actes administratius que es deriven d'ella i de l'actuació del tribunal podran ser impugnats pels interessats en els casos, formes i terminis establits en la Llei de Règim Jurídic de les Administracions Públiques i del Procediment Administratiu Comú.  
Segona. Requisits específics. Nombre i característiques dels llocs convocats  
Lloc: director del departament tècnic. Codi A/4.4.  
Plaça: tècnic d'administració general.  
Àrea: Urbanisme, Edificació i Activitats.  
Departament: tècnic.   
Número de lloc: un.  
Naturalesa: personal funcionari.  
Escala: administració general.  
Subescala: tècnica.  
Grup: A.  
Requisits exigits: podrà prendre part en el concurs tot el personal funcionari de carrera, pertanyent a l'escala administració general, subescala tècnica, en servici actiu, amb almenys dos anys d'antiguitat, siga quina siga la seua situació administrativa, excepte el suspens en ferm mentre dure la suspensió i l'excedent voluntari per interés particular.  
Sistema selectiu: concurs (segons Acord plenari de 27.12.07, publicat en el BOP núm. 32, de 07.02.08).  
Tercera. Presentació d'instàncies i documentació annexa  
Les instàncies per a prendre part en la present convocatòria es dirigiran a l'alcaldessa presidenta de l'Ajuntament de Benifaió. Les instàncies es presentaran en el Registre General o en la forma que determina l'article 38.4 de la Llei 30/1992, de Règim Jurídic de les Administracions Públiques i del Procediment Administratiu Comú, durant el termini de 20 dies hàbils, a partir de l'endemà de la publicació de l'extracte d'esta convocatòria en el Boletín Oficial del Estado (art. 6.2 del Reial Decret 896/1991).  
En les instàncies per a formar part en esta convocatòria, els aspirants hauran de manifestar que reunixen tots i cada un dels requisits exigits en les presents bases.  
Junt amb les instàncies, s'adjuntarà la documentació següent:  
· En sobre tancat, els documents justificatius dels mèrits a valorar segons l'annex I; tals documents hauran de ser originals o còpies degudament autenticades.   
· Còpia de l'ingrés de l'autoliquidació corresponent a la taxa per concurrència a les proves selectives que ascendix a la quantitat de 30,05 euros, a ingressar en el compte corrent de titularitat municipal en Bancaixa, núm. 2077 - 0157 - 432955191792.  
Així mateix s'inclourà una memòria que versarà sobre els aspectes següents:  
- Estructura departamental.  
- Mesures concretes que s'establixen quant a direcció, organització, planificació i control, amb especial referència a les mesures de programació, comunicació, modernització i avaluació.  
En la memòria es valoraran, tenint en compte els punts anteriors, la capacitat analítica i de síntesi dels aspirants. La memòria no podrà superar els 20 folis.  
Quarta. Admissió dels aspirants  
Expirat el termini de presentació d'instàncies, mitjançant una resolució de l'Alcaldia, s'aprovarà la llista d'aspirants admesos i exclosos. La dita resolució es publicarà en el Butlletí Oficial de la Província de València i al tauler d'edictes de l'Ajuntament, i es concedirà un termini de 10 dies perquè els aspirants exclosos esmenen els defectes.   
Transcorregut el dit termini, sense que es formule cap reclamació, s'entendran definitivament aprovades les llistes, les quals es publicaran en el Butlletí Oficial de la Província de València, junt amb el nomenament de la comissió de valoració i el dia, lloc i hora en què se celebrarà la valoració de mèrits i l'entrevista personal.  
Cinquena. Comissió de valoració  
La comissió de valoració estarà composta pels següents membres amb veu i vot:  
· President: un funcionari de carrera designat per l'Alcaldia.  
· Secretària: l'oficial major de la corporació o funcionari d'esta en qui delegue.  
· Vocals:   
- Un representant de l'administració del Consell designat per la conselleria de Justícia i Administracions Públiques.  
- Dos funcionaris de carrera de l'Ajuntament designats per l'Alcaldia.  
La designació dels membres del tribunal inclourà la dels respectius suplents.  
A l'efecte del que disposa l'annex IV del Reial Decret 462/2002, de 24 de maig, el tribunal que actue en esta prova selectiva tindrà la categoria primera de les indicades en aquell. El tribunal no podrà constituir-se ni actuar sense l'assistència com a mínim de la meitat dels seus membres, titulars o suplents indistintament, i serà necessària, en tot cas, la del president i del secretari o dels qui els substituïsquen.  
De la mateixa manera podran nomenar-se assessors del tribunal per raó de les proves o altres circumstàncies així ho aconsellen; el tribunal, per mitjà del seu president, podrà disposar la incorporació a este amb caràcter temporal d'assessors per a col·laborar en el desenvolupament del procés selectiu sota la direcció del tribunal tenint la consideració de vocals. El seu nomenament si es dona el cas es publicarà conjuntament amb el dels altres membres del tribunal.  
Les decisions es prendran per majoria de vots dels membres presents, i en cas d'empat, resoldrà el vot de qui actue com a president.  
Els membres del tribunal podran ser recusats pels aspirants de conformitat amb el que preveu l'article 28 de la Llei de Règim Jurídic de les Administracions Públiques i del Procediment Administratiu Comú.  
Sisena. Criteris de valoració  
El procés es resoldrà per mitjà de concurs de mèrits, inclosa una entrevista personal, conforme al barem que figura com a annex I.  
La puntuació mínima necessària per a obtindre l'adjudicació de la plaça vacant serà almenys del 60% de la puntuació màxima obtenible.  
Setena. Desenvolupament del concurs  
La comissió de valoració procedirà a avaluar els mèrits al·legats pels aspirants, així com la memòria; després de la baremació, procedirà a celebrar l'entrevista que es realitzarà per l'orde alfabètic dels cognoms dels aspirants.  
La comissió de valoració, finalitzat el procés selectiu, només podrà proposar l'adjudicació de la plaça a aquell candidat o candidata que haja obtingut la major puntuació.   
El termini per a la resolució del concurs serà de dos mesos comptats des de l'endemà de la finalització de la presentació de sol·licituds.  
Huitena. Recursos  
Contra les resolucions i actes de la comissió de valoració, així com contra els seus actes de tràmit que impedisquen continuar el procediment o produïsquen indefensió podrà interposar-se recurs ordinari davant de l'autoritat que haja nomenat els seus membres.  
Contra les presents bases són possibles els recursos següents:  
a) Amb caràcter potestatiu, recurs de reposició davant del mateix òrgan que va dictar l'acte recorregut, en el termini d'un mes, a comptar de l'endemà de la publicació d'estes.   
b) Recurs contenciós administratiu davant dels jutjats contenciosos administratius de València.  
ANNEX I  
1) Experiència per exercici. Fins a un màxim de 15 punts.  
a) Serveis prestats com a director d'àrea/servei/departament, amb responsabilitats en matèria d'urbanisme, en municipis amb més de 10.000 habitants: es valoraran amb 0,50 punts per mes complet de serveis, amb un màxim de 10 punts.  
b) Serveis prestats com a tècnic en l'àrea/servei/departament d'urbanisme, en municipis amb més de 10.000 habitants: es valoraran amb 0,20 punts per mes complet de serveis, amb un màxim de 5 punts.  
2) Formació. Fins a un màxim de 25 punts  
A) Es valoraran els cursos de formació relacionats amb les tasques del lloc de treball de duració igual o superior a 15 hores convocats o homologats per qualsevol centre o organisme oficial, fins a un màxim de 15 punts, i d'acord amb la següent escala.  
a) De 200 o més hores: 5 punts  
b) De 100 o més hores: 2 punts  
c) De 40 o més hores: 1,50 punts  
d) De 20 o més hores: 1 punt  
e) De 15 o més hores: 0,5 punts  
B) Es valoraran els cursos de formació d'altres matèries relacionades amb l'administració fins a un màxim de 5 punts, i d'acord amb la següent escala.  
a) De 20 o més hores: 1,50 punts  
b) De 10 o més hores: 1,10 punts  
C) Coneixement del valencià:  
D'acord amb el que establix la Junta Qualificadora de Coneixements del Valencià, es valorarà la possessió dels certificats de coneixements segons els nivells que s'indiquen:  
Nivell oral: 0,40 punts  
Nivell elemental: 0,90 punts  
Nivell mitjà: 1,30 punts  
Nivell superior: 1,75 punts  
En el supòsit d'estar en possessió de distints nivells de coneixements, només es valorarà el títol de nivell superior.   
3) Entrevista personal. Fins a un màxim de 5 punts.  
S'efectuarà una entrevista personal als candidats, per la qual es podrà concedir un màxim de 5 punts. L'entrevista tindrà com a objecte contrastar l'adequació del perfil professional i aptituds del concursant i les seues possibles iniciatives per al millor exercici de les funcions de la plaça convocada.  
(Nom) ..., veí/ïna de ..., amb DNI ..., domiciliat/da a ... i núm. de telèfon ..., davant de vosté compareix i  
EXPOSA  
1r Que s'ha assabentat de la convocatòria per a la provisió com a funcionari de carrera d'una plaça de tècnic d'administració general (director del departament tècnic) de l'Ajuntament de Benifaió, pel sistema de concurs.  
2n Que reunix tots i cada un dels requisits establits en la base segona de les que regixen la convocatòria.  
3r Que aporta la documentació exigida en la base tercera.  
Per tot això,  
SOL·LICITA  
Ser admés/a al procediment selectiu indicat per a la provisió com a funcionari de carrera d'una plaça de tècnic d'administració general (director del departament tècnic).  
..., ... de ... de 2008  
(firma)  
ALCALDIA PRESIDENCIA DE L'AJUNTAMENT DE BENIFAIÓ  
Cosa que es fa pública perquè en prengueu coneixement.  
Benifaió, 25 de març de 2008.- L'alcaldessa: Amparo Arcís Martínez.